Oreste a explicat, pe blogul personal, de ce pleacă de la Antena 2.

"După un sfert de secol, gașca fomată din foști securiști și activiști de partid, moguli și vuvuzele pe post de jurnaliști se ruinează sub spectrul propriilor ticăloșii", scrie Oreste, pe blogul său, într-o postare prin care își anunță plecarea de la Antena 2.

"Intr-o asemena cloaca morbida, nu-mi mai regasesc locul si nici menirea. Orbit de o prietenie veche, nu am constatat din timp aceste abuzuri de comunicare, caci altfel, va garantez, as fi parasit mult mai demult această Corabie a nebunilor..."

Potrivit PaginadeMedia.ro, Oreste spune că totul a pornit de la poziția lui în cazul Roșia Montană

"Pozitia publica a trustului din care, inca mai fac parte, fata de protestatarii anti Rosia Montana si cu privire la soarta cainilor comunitari m-a determinat sa am pareri si convingeri perfect opozabile. In asentimentul dictonului: "imi sunt dragi tovarasii mei, dar mai drag mi-e adevarul", cand am constatat ca prietenii de o viata s-au vandut unor interese atat de departe de cel national, am decis, deloc usor, sa-i amendez public, in speranta ca, pusi in fata unei oglinzi curate, isi vor da seama de gaunosenie si se vor indrepta", a adaugat acesta.

Etichete: Oreste